ঘরোয়া ক্রিকেটে ধারাবাহিক ক্রীড়াশৈলী প্রদর্শনের স্বীকৃতিস্বরূপ ১৯৫৪-৫৫ মৌসুমে সফরকারী ইংরেজ দলের বিপক্ষে খেলার জন্য মনোনীত করা হয়। সিডনিতে অনুষ্ঠিত অ্যাশেজ সিরিজের পঞ্চম টেস্টে তার টেস্ট অভিষেক ঘটে। ঐ সময় অস্ট্রেলিয়া ইতোমধ্যেই সিরিজে পরাজিত হয়েছিল। ফলে দল নির্বাচকমণ্ডলী নবাগতদেরকে সুযোগ দেয়ার সিদ্ধান্ত নেয়। তবে, অপ্রত্যাশিতভাবে বৃষ্টির কারণে চতুর্থ দিন বেলা ২টা পর্যন্ত খেলা আয়োজন করা সম্ভবপর হয়নি।

খেলার চতুর্থ বলের মাধ্যমে প্রথম বল স্পর্শ করেন। লেগ স্লিপে দণ্ডায়মান অবস্থায় লেন হাটনের ক্যাচ তালুবন্দী করেন তিনি। ফিল্ডিংয়ে নেমে লিন্ডওয়াল তাকে চতুর্থ বলটির দিকে নজর রাখতে বলেন। লিন্ডওয়াল হাটনকে লক্ষ্য করে পরপর তিনটি আউটসুইঙ্গার বল মারলেও চতুর্থটি ইনসুইঙ্গার মারেন। হাটনের ব্যাট স্পর্শ করে দ্বিতীয় প্রচেষ্টায় ক্যাচ করায়ত্ত্ব করেন। বার্জ ১৭ ও অপরাজিত ১৮* রান তুললে অস্ট্রেলিয়া ফলো-অন এড়াতে আরও ১৫০ রানের প্রয়োজন ছিল। তখনও দলটির ৩২ রানের দরকার ছিল ও উপর্যুপরী চতুর্থ টেস্ট পরাজয়ের দিকে এগুচ্ছিল। কিন্তু, সময়ের অভাবে তা ঘটেনি। ঐ মৌসুমে তিনি ৪২.১১ গড়ে ৩৭৯ রান তুলেন।

ইংল্যান্ড গমন
টেস্ট ক্রিকেট
পুণরায় ইংল্যান্ড গমন
নিউজিল্যান্ড গমন